《己巳避寇将适羊城舟抵桂华兵阻未达用李嘉祐京口旅泊诗首句发引率成十首 其三》
明代·韩殷

移家避寇逐行舟，百感中来不自由。秦地故人成远梦，汉家宫阙动高秋。

云拖雨脚连天去，水带离声入梦流。谁念为儒逢世难，寂寥灯下不胜愁。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。